Obsd

Obsd is a Sammebegriff dea fia den Menschn rohgniaßbarn, meist wassahoitign Früchte oda Teile davo (beispuisweis Sama), de vo Baam, Straicha und mehrjahrige Staudn satmman.
In Deitschland liegt da duachschnittliche tägliche Vazeah vo Obsd und Obsdazeignissa (ohne Obsdsäft) laut ana Studie vo 2008 bei Männa bei 230 Gramm und bei Frauan bei 278 Gramm.
Begriffsklärung.
Da Begriff Obsd (oidhochdeitsch "obaz"; mittlhochdeitsch "ob(e)z", friahneihochdeitsch "obs"; "Obsd, Baamfrucht") setzt se aus dem Vahäjtniswoat "ob" sowia oam mit "essn" vawandtn Verbalnoman mit ana Ausgangsbedeitung 'Zuaspeis' (zua Grundnahrung), ursprüngle woi Huisnfrücht, zamma. De unorganische -t- Endung tritt seit dem 16. Joahrhundat aaf. De Bezeichnung is gmeinwestgermanisch, siehe mittlniedadeitsch "ovet, avet, oves, ovest", mittlniedaländisch und niedaländisch "ooft" sowia oidenglisch "ofet(t)."
De Untascheidung zwischn Obsd und Gmias is ned biologisch, sondan kultuarell bedingt und dohea unschoaf. In da Regl stammt Obsd vo mehrjahrign und Gmias vo oajahrige Pflanzn (laut Lemsmittldefinition). Da Zuckaghoit beim Obsd is meist heaha: botanisch gseing entsteht Obsd aus da bfruchtetn Bliatn, Gmias entsteht aus andane Pflanznteile. Paprika, Tomatn, Kürbis, Zucchini, Auberginan und Gurkn san zwar Früchte und ghearn laut da obign (botanischn) Definition zu Obsd (do's aus bfruchtate Bliatn entstehn), wern aba ois oajahrige Pflanzn (Lemsmittldefinition: Gmias) und gmoahi weng de fehlandn Siaßsn beziehungsweis Saire ois Fruchtgmias bezeichnat. Rhabarba hingeng is a Bladlstui, werd aba aa ois Obsd vawendt.
De untn bschriemne Eiteilung vo Obsd in Obsdoatngruppn (Keanobsd, Stoaobsd, exotische Frücht usw.) is de heit im Handl übliche. In da Botanik dageng fasst ma unta dem Sammebegriff Obsd "olle dejenign Sama und Frücht kultivierta oda wuid wachsande Pflanzn zamma, de im Oigmeina roh gessn wern und vo ognehmam, meist siasslichm oda saialichm Gschmack san. Sofean es se dobei um Sama handlt, sa's aa weng dem Kalorienghoit sehr nahrhaft, währand Frücht, dern Sama haife ned mit vazeaht wern, in da Regl Fruchtfleisch mit hohm Wassaghoit und dohea nua gringe Nährweat bsitzn. Dank ihrm Ghoit an Vitamine und Minaroisoizn stöjn's aba [...] a wichtige Agänzung zua Nahrung do [...].
Eiteilung.
Obsdoatn.
Vaschiedane Pflanzngruppn vo de Nutzpflanzn und dern Oatn gem Frücht, de ois Obsd bzeichnat wern. De Eiteilung vo Obsd afoigt in Gartnbau und Handl ned streng botanisch. De typischn Oatngruppn san Keanobsd, Stoaobsd, Beernobsd, Schoinobsd, klassische Südfrücht und weidare exotische Frücht.
Donem guit aa a Eiteilung noch "heimischa" und importierta Ware vaschiedana Oat (etwa ois Flugobsd) aus Sicht vo da Heakunft und vom Transpoat sowia seit oaniga Zeit aus biologischm Obau im Sinn vo ana Qualitätsogab. Außadem gibt's no kaam gewerbsmäße gnutzts Wuidobsd.
In Deitschland werd de Vuifoit vo Obsdoatn und -soatn an da Deitschn Genbank Obsd (DGO) in Dresdn-Pillnitz gsammet und ahoitn.
Obsdsoatn.
Innahoib vo ana obsdtrogandn Oat gibt's zoireiche züchtarische Soatn, oiso Varietätn mit vaschiedane Eignschoftn, wos Aussehn, Ghoit und Eignschoftn bezigle Reife, Lagarung und Vawendung betrifft. Gschützte Handlssoatn untalieng dem Soatnschutz; danem gibt's zoireiche traditionelle Soatn, "Oide Soatn" gnennt, de se in da regionoin Landwirtschoftsgschicht entwicklt ham. Do spricht ma dann etwa vo "Edlsoatn" und "Bauanobsd".
Je noch Obsdnutzung werd "Dofe"- und "Wirtschoftsobst" untaschiedn, erstas san Soatn vo besta Qualität fia den Oanzlhandl und direktn Vazeah, zwoatas fia de Weidavaoabatung, oiso Saftproduktion, Eimachobsd und ähnlichs sowia "Industrieobsd" ois Rohstoff fia spezielle Produkt wia Geliermittl oda Lemsmittlzusatzstoff und Farbstoff.
Typische Nutzungssoatn san etwa "Lagaobsd", des erst nochreift und ned gekühlt oda sofoat vazeaht wern muass, oda spezielle "Kochobsdsoatn" mit se erst duach Erwärmung entwicklndem Gschmack. Lagasoatn spuin heit aba im kommerziellen Obau koa Roin mehr, do duach vabessate Lagameaglichkeitn (CA-Laga und de preisgünstign Impoat vo da Südhoibkugl des ganze Joahr iba frischs Obsd obotn wern konn.
Qualitätsklassn.
De oanzalna Frücht wern noch Greaß und Qualität in vaschiedane Handlsklassn eisoatiert. Exemplare, wöjche dei Ofoadarunga an de Handlsklassn ned afülln, wern aussoatiert und andaweitig vaweatat. De drei Qualitätsklassn san Extra, I und II, sie san ois EU-Qualitätsnorm festglegt.
Lagarung.
Ananas, Bananan, Papaya und Zitrusfrücht san käjtnempfindle und soitn ned bei Kühlschranktemparaturn vo 4 bis 8 Grod Celsius glagat wern, sondan bei 8 bis 12 Grod.